title: 2009/792/KE,Euratom: Deċiżjoni tal-Kunsill tad- 29 ta’ Ottubru 2009 li taħtar lid-Deputat Segretarju Ġenerali tal-Kunsill tal-Unjoni Ewropea għall-perijodu mill- 1 ta’ Novembru 2009 sal- 31 ta’ Diċembru 2009

text:
               30.10.2009

               MT

               Il-Ġurnal Uffiċjali tal-Unjoni Ewropea

               L 283/56

         DEĊIŻJONI TAL-KUNSILL
   tad-29 ta’ Ottubru 2009
   li taħtar lid-Deputat Segretarju Ġenerali tal-Kunsill tal-Unjoni Ewropea għall-perijodu mill-1 ta’ Novembru 2009 sal-31 ta’ Diċembru 2009
   (2009/792/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207(2) tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 121(2) tiegħu,
   Billi:

               (1)

               Il-mandat tas-Sur Pierre DE BOISSIEU, Deputat Segretarju Ġenerali tal-Kunsill tal-Unjoni Ewropea, ser jintemm fil-31 ta’ Ottubru 2009 (1).

               (2)

               Dak il-mandat għandu jiġġedded sal-31 ta’ Diċembru 2009, jew sad-data tad-dħul fis-seħħ tat-Trattat ta’ Lisbona, skont liema jseħħ l-ewwel.

               (3)

               Qed jiġi mfakkar li l-Artikolu 6 tal-Protokoll dwar id-Dispożizzjonijiet Transitorji, li t-Trattat ta’ Lisbona ser jehmeż mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, jipprevedi li l-mandat tad-Deputat Segretarju Ġenerali tal-Kunsill għandu jintemm fid-data tad-dħul fis-seħħ tat-Trattat ta’ Lisbona,

         IDDEĊIEDA KIF ĠEJ:
   Artikolu 1
   Is-Sur Pierre DE BOISSIEU qed jiġi b’dan maħtur Segretarju Ġenerali tal-Kunsill tal-Unjoni Ewropea għall-perijodu mill-1 ta’ Novembru 2009 sal-31 ta’ Diċembru 2009, jew sad-data tad-dħul fis-seħħ tat-Trattat ta’ Lisbona, skont liema jseħħ l-ewwel.
   Artikolu 2
   Din id-Deċiżjoni għandha tiġi notifikata lis-Sur Pierre DE BOISSIEU mill-President tal-Kunsill.
   Hija għandha tiġi ppubblikata fil-Ġurnal Uffiċjali tal-Unjoni Ewropea.

      Magħmul fi Brussell, id-29 ta’ Ottubru 2009.

            Għall-Kunsill

            Il-President

         C. BILDT

      (1)  ĠU L 277, 22.10.2009, p. 20.


title: Deċiżjoni tal-Bureau tal-Parlament Ewropew tal- 11 u tat- 23 ta' Novembru , tal- 14 ta' Diċembru 2009 , tad- 19 ta' April 2010 u tal- 5 ta' Lulju 2010 li temenda l-miżuri ta' Implimentazzjoni tal-Istatut tal-Membri tal-Parlament Ewropew

text:
               6.7.2010

               MT

               Il-Ġurnal Uffiċjali tal-Unjoni Ewropea

               C 180/1

         DEĊIŻJONI TAL-BUREAU TAL-PARLAMENT EWROPEW
   tal-11 u tat-23 ta' Novembru, tal-14 ta' Diċembru 2009, tad-19 ta' April 2010 u tal-5 ta' Lulju 2010
   li temenda l-miżuri ta' Implimentazzjoni tal-Istatut tal-Membri tal-Parlament Ewropew
   2010/C 180/01
   IL-BUREAU TAL-PARLAMENT EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 223(2) tiegħu,
   Wara li kkunsidra l-Istatut tal-Membri tal-Parlament Ewropew (1),
   Wara li kkunsidra l-Artikoli 8 u 23(2) tar-Regoli ta' Proċedura tal-Parlament Ewropew,
   Billi:

               (1)

               L-applikazzjoni tal-Miżuri ta' Implimentazzjoni tal-Istatut tal-Membri tal-Parlament Ewropew (2) (“il-Miżuri ta' Implimentazzjoni”) tefgħet dawl fuq diversi diffikultajiet prattiċi. Sabiex ikun żgurat li l-Membri jkunu jistgħu jwettqu d-doveri tagħhom b'mod xieraq, għalhekk, hu neċessarju li jiġu emendati l-Miżuri ta' Implimentazzjoni.

               (2)

               Il-Membri kollha għandhom jirċievu rimborż sħiħ tal-ispejjeż mediċi tagħhom fil-każ ta' mard serju, u l-membri tal-familja tagħhom għandu jkollhom l-istess kopertura medika, irrispettivament mid-data tal-mard. Għalhekk ikun xieraq li d-dispożizzjonijiet emendati rilevanti dwar l-assikurazzjoni tas-saħħa tal-Membri japplikaw mill-14 ta' Lulju 2009.

               (3)

               Fil-leġiżlaturi preċedenti, il-Membri kienu intitolati għal rimborż ta' ċerti spejjeż addizzjonali għall-ivvjaġġar meta jivvjaġġaw lejn u minn xi wieħed mill-postijiet ta' ħidma tal-Parlament matul ġimgħa li fiha ma kien hemm ebda attività parlamentari uffiċjali. Peress li l-Membri f'xi okkażjonijiet jista' jkollhom bżonn ikunu preżenti fil-Parlament matul dawn il-ġimgħat, kif kien il-każ fil-perjodu ta' tħejjija għas-seduti ta' smigħ għall-Kummissarji maħtura, jagħmel sens li din il-prattika titkompla b'effett mill-1 ta' Jannar 2010.

               (4)

               Uħud mid-dispożizzjonijiet dwar l-ivvjaġġar jirrigwardaw ammonti annwali li minnhom il-Membri jistgħu jitolbu rimborż tal-ispejjeż tagħhom. Peress li ma jkunx xieraq għall-Membri li jiġu trattati b'mod differenti sempliċiment fuq il-bażi tad-data meta jivvjaġġaw, l-emendi għal dawn id-dispożizzjonijiet adottati mill-Bureau matul is-sena 2010 għandhom japplikaw mill-1 ta' Jannar 2010. Dan għandu japplika wkoll għall-intitolament limitat għall-allowance għas-sussistenza għall-Membri preżenti fil-Parlament matul ġimgħa li tkun riservata għall-attivitajiet parlamentari esterni.

               (5)

               (L-ammont miżjud tal-allowance tal-assistenza parlamentari jikkunsidra kemm l-aġġustament, li sar b'effett mill-1 ta' Lulju 2009, fil-pagi tal-uffiċjali u ħaddiema oħra tal-Komunitajiet Ewropej, stipulat fir-Regolament (UE, Euratom) Nru 1269/2009 (3), u kemm iż-żieda miftiehma fil-Baġit ta' Emenda Nru 1/2010 tal-Unjoni Ewropea għas-sena finanzjarja 2010. Waqt li jitqies li ż-żieda fil-Baġit ta' Emenda għandu jkollha effett immedjat, l-ammont il-ġdid tal-allowance għall-assistenza parlamentari għandu japplika mill-1 ta Mejju 2010.

               (6)

               Fil-laqgħa tiegħu tal-11 ta' Novembru 2009, il-Bureau ddeċieda li jagħmilha possibbli għall-Membri li jittrasferixxu parti mill-allowance għall-assistenza parlamentari, sa massimu tal-ammont fix-xahar ta' dik l-allowance, sabiex jagħmilha iktar faċli għall-Membri li jiġġestixxu s-somom disponibbli. Ikun xieraq li dik il-bidla tapplika mill-14 ta' Lulju 2009.

               (7)

               Waħda mid-diffikultajiet prinċipali li jħabbtu wiċċhom magħha l-Membri kienet il-piż amministrattiv maħluq minn ċerti dispożizzjonijiet tal-Miżuri ta' Implimentazzjoni, b'mod partikolari fir-rigward tad-dokumenti li għandhom jiġu preżentati f'rabta ma' ċerti tipi ta' kuntratti konklużi mal-istaff personali tal-Membri. Bil-ħsieb li jitnaqqas dan il-piż minnufih, l-emendi rilevanti għandhom japplikaw mill-14 ta' Lulju 2009. Fil-laqgħa tiegħu tat-23 ta' Novembru 2009, il-Bureau ddeċieda li jippermetti li l-avvanzi li jitħallsu mill-Parlament fil-kuntest ta' kuntratt ta' xogħol jintużaw biex ikopru l-ispejjeż li jġarrbu l-assistenti lokali meta jagħmlu vjaġġi qosra, sa massimu ta' EUR 100 fix-xahar. Peress li din il-bidla saret ukoll bil-ħsieb li jitnaqqas il-piż amministrattiv fuq il-Membri, din għandha tapplika mill-1 ta' Jannar 2010.

               (8)

               Bħala regola ġenerali, il-Membri ma jistgħux jitolbu rimborż biex jiffinanzjaw kuntratti li jipprevedu l-impjieg jew l-użu ta' servizzi ta' ċerti membri tal-familja. Madankollu, il-membri tal-familja li kienu jaħdmu bħala assistenti tal-Membru fl-aħħar data permessa tal-1 ta' Lulju 2008 u li l-kuntratti tagħhom kienu rreġistrati mad-dipartiment rilevanti sa dik id-data jistgħu jkomplu f'dak ir-rwol għal leġiżlatura oħra. Fil-prattika, ir-rekwiżit ta' reġistrazzjoni serva biex jeskludi ħafna kuntratti ta' impjieg li kienu ilhom ħafna li bdew. Għalhekk dan għandu jiġi abolit, bil-għan li l-kuntratti kollha ta' impjieg li jipprovdu l-ħlas tal-kontribuzzjonijiet tas-sigurtà soċjali li kienu fis-seħħ fl-1 ta' Lulju 2008 jiġu trattati bl-istess mod. Peress li l-emenda rilevanti tirrigwarda r-relazzjonijiet ta' impjieg ta' qabel id-data tad-dħul fis-seħħ tal-Miżuri ta' Implimentazzjoni, din għandha tapplika mill-14 ta' Lulju 2009,

         ADOTTA DIN ID-DEĊIŻJONI:
   Artikolu 1
   Il-Miżuri ta' Implimentazzjoni għandhom jiġu emendati kif ġej:

               (1)

               L-Artikolu 3 għandu jiġi emendat kif ġej:

                           (a)

                           il-paragrafi 1 u 2 għandhom jiġu sostitwiti b'dan li ġej:
                           “1.   Skont l-Artikolu 18 tal-Istatut tal-Membri, u bl-applikazzjoni mutatis mutandis tar-regoli mfassla permezz ta' ftehim komuni bejn l-istituzzjonijiet tal-Komunitajiet (4), u d-dispożizzjonijiet ġenerali tagħhom ta' implimentazzjoni (5), il-persuni msemmija hawn taħt għandu jkollhom id-dritt għal rimborż ta' żewġ terzi tal-ispejjeż li jkollhom minħabba raġunijiet ta' mard, tqala jew ta’ spejjeż relatati mat-twelid ta' tarbija:

                                       (a)

                                       Il-Membri u l-ex-Membri li jieħdu l-allowance tranżitorja provduta bl-Artikolu 13 tal-Istatut jew pensjoni skont l-Artikoli 14 u 15 tal-Istatut fir-rigward tal-ispejjeż tagħhom u l-ispejjeż tal-konjuġi tagħhom jew tas-sieħeb jew sieħba barra ż-żwieġ kif imsemmi fl-Artikolu 58(2) u tat-tfal dipendenti tagħhom kif imsemmi fl-Artikolu 58(3), sakemm jagħlqu l-21 sena, jew mhux aktar minn 25 sena jekk ikunu għadhom qed jieħdu istruzzjoni edukattiva jew taħriġ professjonali b'mod full-time, fil-każ li l-konjuġi tagħhom, l-imsieħba stabbli barra miż-żwieġ u t-tfal dipendenti tagħhom mhumiex eliġibbli għal benefiċċji tal-istess natura u tal-istess livell bħall-Membri jew ex-Membri bis-saħħa ta' kwalunkwe dispożizzjonijiet jew regolamenti legali oħra;

                                       (b)

                                       persuni li għandhom dritt għal pensjoni tas-superstiti skont l-Artikolu 17 tal-Istatut.

                                 Il-persuni msemmija fil-punti (a) u (b) għandhom ikunu liberi jagħżlu l-professjonisti tas-saħħa u l-isptarijiet jew kliniċi huma kif stipulat fl-Artikolu 19(1) tar-regoli msemmija.
                           2.   Ir-rimborż imsemmi fil-paragrafu 1 għandu jitħallas mill-baġit tal-Parlament. L-Artikolu 72(3) u (4) tar-Regolament tal-Kunsill (KEE, Euratom, KEFA) Nru 259/68 tad-29 ta' Frar 1968 li jistipula r-Regolamenti tal-Persunal ta' Uffiċjali u l-Kundizzjonijiet tal-Impjieg ta' Uffiċjali Oħra tal-Komunitajiet Ewropej (6) u l-Artikolu 20(6) tar-regoli msemmija qabel għandhom japplikaw.

                           (b)

                           Għandhom jiżdiedu l-paragrafi li ġejjin:
                           “4.   Il-Membri u l-ex-Membri li jieħdu l-allowance tranżitorja provduta bl-Artikolu 13 tal-Istatut jew pensjoni skont l-Artikoli 14 u 15 tal-Istatut jistgħu jirrinunzjaw għad-dritt tagħhom għar-rimborż tal-ispejjeż mediċi kif provdut fil-paragrafu 1. F'dak il-każ, għandhom ikunu intitolati għal rimborż ta' żewġ terzi tal-kontribuzzjoni dovuta għall-assigurazzjoni tas-saħħa sakemm l-ammont totali rimborżat ma jaqbiżx EUR 400 fix-xahar.
                           5.   Kwalunkwe Membru jew ex-Membru li, skont il-paragrafu 4, jirrinunzja d-drittijiet tiegħu għar-rimborż tal-ispejjeż mediċi jista' sussegwentement jirrevoka dik id-deċiżjoni.
                           6.   L-ammont imsemmi fil-paragrafu 4 jista' jiġi adattat kull sena mill-Bureau sar-rata annwali taż-żieda tal-ammont medju rrimborżat għal kull benefiċjarju mill-Iskema Konġunta tal-Assikurazzjoni Medika tal-Istituzzjonijiet tal-Komunitajiet Ewropej (JSIS).
                           7.   Dan l-Artikolu għandu japplika wkoll għall-ex-Membri li jirċievu l-allowance tranżitorja msemmija fl-Artikolu 45 għall-perjodu mill-ewwel ġurnata wara t-terminazzjoni tad-doveri tagħhom sad-data tal-bidu tal-intitolament tagħhom għall-allowance tranżitorja.
                           8.   Dan l-Artikolu għandu japplika wkoll għall-ex-Membri li jirċievu l-pensjoni tal-età msemmija fl-Artikolu 49 għall-perjodu mill-ewwel ġurnata wara t-terminazzjoni tad-doveri tagħhom sad-data tal-bidu tal-intitolament tagħhom għall-pensjoni, sakemm il-kundizzjonijiet stipulati fl-Artikolu 49(1) ikunu ġew sodisfatti qabel l-terminazzjoni tad-doveri tagħhom.”

               (2)

               Fl-Artikolu 10 għandu jiddaħħal il-paragrafu li ġej:
               “2a.   Dawn li ġejjin għandhom ukoll jitqiesu bħala spejjeż ordinarji tal-ivvjaġġar: spejjeż tal-ivvjaġġar li jġarrbu l-Presidenti tal-kumitati jew tas-sottokumitati biex jattendu laqgħat tal-Kunsill.”.

               (3)

               Fl-Artikolu 13, il-paragrafi 2 u 3 għandhom jiġu sostitwiti b'dan li ġej:
               “2.   B'deroga mill-paragrafu 1, fil-każ ta' vjaġġar bil-karozza, il-Membri għandhom jippreżentaw dikjarazzjoni li turi n-numru ta' reġistrazzjoni tal-karozza li biha sar il-vjaġġ u, għall-vjaġġi bil-karozza fl-Istat Membru tal-elezzjoni, id-distanza li tkun saret u l-postijiet ta' tluq u ta' wasla, jew, għall-vjaġġi l-oħra kollha, il-kilometraġġ mat-tluq u l-wasla. Jekk it-tul tal-vjaġġ jaqbeż t-800 km, id-dikjarazzjoni għandha tkun akkumpanjata minn dokumenti ta' verifika li permezz tagħhom ikun possibbli li tkun determinata d-data ta' meta jkun sar il-vjaġġ (pereżempju l-irċevuta tax-xiri tal-fjuwil relevanti għal tranżazzjoni fil-post tat-tluq u matul il-vjaġġ, l-irċevuta tal-ħlas għall-użu tal-awtostradi, il-kuntratt jew irċevuta tal-kiri ta' karozza, eċċ.).
               Dejjem għandhom jiġu preżentati dokumenti ġustifikattivi li jagħmluha possibbli li tkun aċċertata d-data tal-vjaġġ fil-każ ta' vjaġġi bejn Brussell u Strasburgu.
               3.   Il-prezz ta' biljetti jew kard għal staġun sħiħ li jippermettu li individwu jieħu tariffa ridotta għall-vjaġġi li jagħmel jistgħu jkunu rimborżati fil-forma ta’ avvanz. L-avvanz jiġi regolarizzat fl-aħħar tal-validità tal-biljett jew kard għal staġun.”.

               (4)

               L-Artikolu 14 għandu jiġi emendat kif ġej:

                           (a)

                           il-punti (a) u (b) għandhom jiġu sostitwiti b'dan li ġej:

                                       “(a)

                                       fil-każijiet imsemmija fl-Artikolu 10(1)(b): l-istedina jew il-programm tal-avveniment li għalih attenda l-Membru u/jew dokumenti oħra ta' verifika li jixhdu li l-vjaġġ sar fit-twettiq tal-mandat tal-Membru, jew, fil-każ imsemmi fl-Artikolu 22(2a), dikjarazzjoni mill-Membru li l-vjaġġ sar fit-twettiq tal-mandat tiegħu;

                                       (b)

                                       fil-każijiet imsemmija fl-Artikolu 10(1)(c): id-dikjarazzjoni tal-Membru li turi l-iskop tal-vjaġġ li jkun sar fit-twettiq tal-mandat tiegħu jew tagħha;”

                           (b)

                           għandu jiżdied il-punt li ġej:

                                       “(d)

                                       il-każijiet imsemmija fl-Artikolu 10(2a): stedina mill-Kunsill.”.

               (5)

               L-Artikolu 15 għandu jiġi sostitwit b'dan li ġej:
               “Artikolu 15
               Ammonti rimborżati
               L-ispejjeż tal-ivvjaġġar għandhom jiġu rimborżati fuq il-bażi tal-ispejjeż li fil-fatt saru sa massimu ta':

                           (a)

                           fil-każ ta' vjaġġar bl-ajru: it-tariffa tal-biljett tal-klassi business;

                           (b)

                           fil-każ ta' vjaġġar bil-ferrovija jew bil-baħar: it-tariffa tal-biljett tal-ewwel klassi;

                           (c)

                           fil-każ ta' vjaġġar bil-karozza: EUR 0,49/km, kif ukoll il-prezz ta' kwalunkwe qsim bil-vapur, jew trasport simili, li jkun meħtieġ.”.

               (6)

               Fl-Artikolu 17, il-paragrafi 4 sa 7 għandhom jinbidlu b'dan li ġej:
               “4.   Meta Membru jassumi d-dmirijiet tiegħu jew jibdel il-post ta’ residenza tiegħu, hu għandu jiġi infurmat dwar l-ajruport u l-istazzjon u l-iktar rotot diretti, jiġifieri l-iqsar, li se jintużaw għall-finijiet tal-applikazzjoni ta' dawn il-Miżuri ta' Implimentazzjoni.
               5.   Fi kwalunkwe mument, il-Membru jista' jagħmel proposta bil-miktub lid-dipartiment ikkonċernat, filwaqt li jindika r-raġunijiet tiegħu, għal rotta differenti li hija iqsar fil-ħin u aktar konvenjenti u li ma tinvolvix spejjeż addizzjonali ta' aktar minn 20 %. Jekk dik ir-rotta tiġi aċċettata, għandha tissostitwixxi l-aktar rotta diretta kif stabbilit skont il-paragrafu 3.
               Jekk ir-rotta ma tkunx aċċettata jew jekk ir-rotta proposta mill-Membru jkollha l-effett li żżid l-ispiża tal-vjaġġ b'aktar minn 20 %, il-kwistjoni għandha tiġi riferuta lill-Segretarju Ġenerali, li jista’ jikkonsulta lill-Kwesturi qabel ma jieħu deċiżjoni.
               6.   Fil-każ ta’ waqfa fil-vjaġġ, l-ispejjeż għall-ivvjaġġar għandhom jiġu rimborżati mill-aħħar post tat-tluq. Waqfien fil-vjaġġ għandu jkun kwalunkwe waqfien ta' aktar minn lejl wieħed, barra s-Sibtijiet u l-Ħdud u l-btajjel pubbliċi, li jsir fir-rotta tal-Membru minn wieħed mill-postijiet ta’ ħidma tal-Parlament jew post tal-laqgħa uffiċjali u lura.
               7.   Jekk il-punt tat-tluq jew id-destinazzjoni ma jkunx il-post ta' residenza tal-Membru jew il-belt kapitali tal-Istat Membru fejn ġie elett, l-ispejjeż tal-ivvjaġġar għandhom jiġu rimborżati sa mhux aktar mill-ispejjeż li l-Membru seta' ġarrab għal vjaġġ lejn jew minn dak il-post ta' residenza permezz tar-rotta l-iktar diretta, jiġifieri l-iqsar.
               8.   Fil-każ ta' vjaġġi li jsiru bejn żewġ postijiet ta' ħidma u/jew laqgħat, il-paragrafi 3 u 7 għandhom japplikaw mutatis mutandis.
               9.   It-tariffi użati għall-finijiet ta’ dawn il-Miżuri ta' Implimentazzjoni għandhom jiġu aġġornati kull sitt xhur, f'Mejju u f'Novembru.”.

               (7)

               L-Artikolu 19 għandu jiġi emendat kif ġej:

                           (a)

                           il-paragrafu 1 għandu jiġi sostitwit b'dan li ġej:
                           “1.   Il-Membri huma intitolati, għall-vjaġġi fl-Unjoni Ewropea, għal allowances għad-distanza u għat-tul ta’ żmien maħsuba biex ikopru l-ispejjeż addizzjonali kollha marbuta mal-ivvjaġġar. Dan id-dritt japplika għall-vjaġġ prinċipali fis-sens tal-Artikolu 18(1).”;

                           (b)

                           il-paragrafu 2 għandu jitħassar;

                           (c)

                           il-paragrafi 3 sa 5 għandhom jiġu sostitwiti b'dan li ġej:
                           “3.   Ma jkunx hemm dritt għal allowances għad-distanza u t-tul ta' żmien fil-każ tal-vjaġġi msemmija fl-Artikolu 10(1)(b) u (c) jew fil-każijiet imsemmija fl-Artikolu 18(4). Waqfien fil-vjaġġ, kif imsemmi fl-Artikolu 17(6), jew ta’ kwalunkwe tip ieħor ma joħloq ebda dritt addizzjonali għal allowance għad-distanza jew għat-tul ta' żmien.
                           4.   L-ammonti tal-allowances għad-distanza u għat-tul taż-żmien:

                                       (a)

                                       għall-ivvjaġġar għall-postijiet ta’ ħidma tal-Parlament, għandhom jiġu stabbiliti fil-bidu tal-mandat tal-Membru għat-tul ta’ żmien tiegħu, u għandhom jiġu riveduti biss fil-każ ta' bidla fl-indirizz, irrispettivament minn kwalunkwe tibdil fir-rotta li effettivament tkun saret;

                                       (b)

                                       għall-ivvjaġġar lejn postijiet oħra għall-laqgħat fis-sens tal-Artikolu 10(1)(a), (2) u (3), għandhom jiġu stabbiliti għal kull vjaġġ individwali.

                                 5.   5. Jekk l-ispejjeż addizzjonali relatati mal-ivvjaġġar li jġarrab il-Membru jaqbżu l-ammont tal-allowance għad-distanza, hu jista' japplika għar-rimborż tad-differenza, suġġett għall-preżentazzjoni ta’ dokumenti ġustifikattivi.”.

               (8)

               Fl-Artikolu 20, il-paragrafu 2 għandu jinbidel b'dan li ġej:
               “2.   L-ammonti għandhom jiġu kkalkulati fuq il-bażi tal-iqsar rotta ’l hemm jew lura ir-ritorn bejn iċ-ċentru tal-belt tal-post ta’ residenza tal-Membru u l-infrastruttura tal-wasla tal-post tal-laqgħa.
               Jekk il-bażi għall-kalkolu ta’ vjaġġ bil-ferrovija ma tkunx magħrufa jew tkun diffiċli li tiġi aċċertata, għandha tintuża l-bażi tal-kalkolu għal vjaġġ bil-karozza.”;

               (9)

               Fl-Artikolu 21, il-paragrafu 1(d) għandu jiġi sostitwit b'dan li ġej:

                           “(d)

                           għal vjaġġ li t-tul ta' żmien totali tiegħu ikun aktar minn sitt sigħat u li neċessarjament jinvolvi waqfa ta' lejl għal raġunijiet sostanzjati: l-ammont ekwivalenti għall-allowance sħiħa provduta fl-Artikolu 24, soġġett għat-tressiq ta' dokumenti ta' verifika.”.

               (10)

               L-Artikolu 22 għandu jiġi emendat kif ġej:

                           (a)

                           il-paragrafu 2 għandu jiġi sostitwit b'dan li ġej:
                           “2.   Fuq din il-bażi, u wara l-preżentazzjoni tal-kont jew fattura oriġinali, il-Membri jistgħu japplikaw għal rimborż tal-ispejjeż ta' taxi, kiri ta' karozza, kontijiet ta' lukandi u spejjeż oħra li jkunu ġarrbu waqt il-perjodu ta' attivitajiet uffiċjali. Dan id-dritt ikopri wkoll il-jum qabel il-bidu u l-jum wara t-tmiem tal-perjodu tal-attivitajiet uffiċjali.”;

                           (b)

                           għandhom jiddaħħlu il-paragrafi li ġejjin:
                           “2a.   Meta Membru jivvjaġġa lejn wieħed mill-postijiet tal-ħidma tal-Parlament f'ġimgħa li fiha ma jkunx hemm attivitajiet uffiċjali tal-Parlament Ewropew, ir-rimborż tal-ispejjeż addizzjonali tal-ivvjaġġar għandu jkun limitat għall-ispejjeż tal-ivvjaġġar, inklużi l-ħlasijiet tat-taxis mill-ajruport jew l-istazzjon sal-belt u lura, u l-ispejjeż tal-lukandi.
                           2b.   It-talbiet għar-rimborż ta’ vjaġġi li jsiru biex wieħed jipparteċipa f'attività fuq l-istedina ta' Membru jew grupp politiku tal-Parlament Ewropew għandhom ukoll ikunu akkumpanjata minn dokumenti oħra ġustifikattivi juru li l-vjaġġ sar biss fit-twettiq tal-mandat tal-Membru.
                           2c.   Il-Membri jistgħu jikkombinaw l-ivvjaġġar ordinarju mal-ivvjaġġar addizzjonali.
                           l-ivvjaġġar ikkombinat kollu jsir fl-Unjoni Ewropea, il-parti tal-vjaġġ li jibda jew jintemm f’wieħed mill-postijiet ta’ ħidma tal-Parlament jew postijiet tal-laqgħat uffiċjali għandha tiġi rimborżata skont l-Artikolu 10(1)(a).
                           Meta parti mill-ivvjaġġar ikkombinat issri barra l-Unjoni Ewropea, l-ispiża addizzjonali li tirriżultaw minħabba li l-Membru ma jkun vjaġġa bl-iktar rotta diretta minħabba l-vjaġġ addizzjonali għandha titħallas mill-allowance addizzjonali tiegħu għall-ivvjaġġar, kif previst fil-paragrafu 1.”.

               (11)

               Fl-Artikolu 23, il-paragrafu preżenti għandu jiġi numerat “1” u għandhom jiżdiedu l-paragrafi li ġejjin:
               “2.   L-ispejjeż għall-ivvjaġġar imġarrba f’żona urbana permezz tat-trasport pubbliku (inklużi taxis) għandhom jiġu rimborżati fuq il-bażi tad-dokumenti ġustifikattivi tas-soltu għall-mezz ta' trasport użat. L-ammont rimborżat għandu jkun diviż bl-ammont għal kull kilometru li għandu jitħallas għall-vjaġġi bil-karozzi, u r-riżultat għandu jitnaqqas min-numru ta' kilometri msemmija fil-paragrafu 1(b).
               3.   Meta Membru, li jkollu l-post ta' residenza tiegħu, kif definit fl-Artikolu 17(2), fi Stat Membru barra minn dak li fih kien elett, jivvjaġġa bejn il-post ta' residenza u l-Istat Membru tal-elezzjoni tiegħu fit-twettiq tal-mandat tiegħu, il-vjaġġi magħmula għandhom jitqiesu bħala vjaġġi fl-Istat Membru tal-elezzjoni għall-finijiet tal-paragrafu 1(a) u (b).”.

               (12)

               Fl-Artikolu 24(1) għandu jiżdied is-subparagrafu li ġej:
               “Fil-ġimgħat imwarrba għall-attivitajiet parlamentari esterni, il-Membri għandhom ikunu intitolati li jirċievu allowance għas-sussistenza għal massimu ta' tlett ijiem, ħlief fejn l-allowance tkun pagabbli skont il-punti (a) u (b) u ħlief fiċ-ċirkostanzi speċifiċi deċiżi mill- Bureau fid-19 ta’ Ottubru 2009.”

               (13)

               L-Artikolu 33 għandu jiġi emendat kif ġej:

                           (a)

                           il-paragrafu 4 għandu jiġi sostitwit b'dan li ġej:
                           “4.   L-ammont massimu kull xahar ta’ spejjeż li jistgħu jitħallsu għall-membri tal-istaff imsemmija fl-Artikolu 34 huwa ffissat għal EUR 17 864. B'effett mill-1 ta' Mejju 2010, dak l-ammont għandu jkun EUR 19 364.”;

                           (b)

                           għandu jiżdied il-paragrafu li ġej:
                           “6.   Il-bilanċ mhux użat tal-ammont kull xahar li hemm provdut għalih fil-paragrafu 4 li jkun akkumula fl-aħħar tas-sena finanzjarja għandu jiġi trasferit għas-sena finanzjarja li jmiss, sal-massimu tal-ammont kull xahar li hemm referenza għalih f’dak il-paragrafu.”.

               (14)

               Fl-Artikolu 36, il-paragrafu 6 għandu jiġi sostitwit b'dan li ġej:
               “6.   F’każ li ċ-ċirkustanzi jirrikjedu hekk, il-Parlament jista’, fil-kuntest ta’ kuntratt tax-xogħol konkluż u fuq talba tal-Membru, iħallas pagament bil-quddiem bħala parti mill-pagamenti msemmija fil-paragrafi 4 u 5.
               Pagamenti bil-quddiem jistgħu jintużaw ukoll biex ikopru spejjeż imġarrba minn assistenti lokali huma u jagħmlu vjaġġi qosra. F'dak il-każ, għandhom jitħallsu abbażi ta' rata fissa sa massimu ta' EUR 100 kull assistent kull xahar. Jekk l-ispejjeż jaqbżu dak il-valur massimu, l-aġent li jagħmel il-ħlas għandu jissottometti kull trimestru dokumenti ta' verifika li jissostanzjaw l-ispejjeż imġarrba. F'każijiet eċċezzjonali, minflok dawn id-dokumenti ta' verifika tista' ssir dikjarazzjoni.
               Il-ħlas ta' pagamenti bil-quddiem bħal dawn tibqa' r-responsabilità sħiħa tal-aġenti tal-ħlas u għandha titwettaq skont dawn il-miżuri ta' implimentazzjoni u l-leġiżlazzjoni nazzjonali applikabbli.”.

               (15)

               L-Artikolu 41 għandu jiġi emendat kif ġej:

                           (a)

                           il-paragrafi 1 u 2 għandhom jiġu sostitwiti b'dan li ġej:
                           “1.   F'każ ta' kuntratt għal għoti ta' servizzi previst fl-Artikolu 34(1)(b) jew fl-Artikolu 34(5), meta l-Membru, jew l-aġent tal-ħlas f'isem il-Membru, iressaq applikazzjoni għal ħlas, għandu jagħti lid-dipartiment kompetenti:

                                       (a)

                                       kopja tal-kuntratt għal għoti ta' servizz li l-Membru ffirma mal-fornitur ta' servizz tiegħu, li juri b'mod ċar in-natura tas-servizzi li għandhom jingħataw;

                                       (b)

                                       kopja tal-kuntratt konkluż bejn il-Membru parlamentari u l-aġent tal-ħlas magħżul minnu.

                                 2.   2. L-għoti ta' servizzi jitħallas fuq preżentazzjoni min-naħa tal-Membru lid-dipartiment kompetenti ta' fattura jew rendikont dettaljat(a )dwar il-prestazzjoni li tkun saret.
                           Il-fornitur tas-servizzi għandu jiddikjara li l-fatturi jew rendikonti ppreżentati jkunu konformi mal-liġi nazzjonali applikabbli, b'mod partikulari f'dak li jirrigwarda l-VAT fuq is-servizzi pprovduti fuq bażi regolari. Meta xi servizzi jkun eżenti mill-VAT, il-fornitur tas-servizzi għandu jindika l-bażi legali għal dik l-eżenzjoni u għandu jiċċertifika li jkunu ġew rispettati għal kollox l-obbligi kollha tiegħu skont il-liġi nazzjonali.
                           L-ammont massimu ta' ħlas fir-rigward tas-servizzi pprovduti ma jistax jaqbeż 25 % tal-ammont stipulat fl-Artikolu 33(4). Dan l-ammont jista' jintuża fuq bażi kumulattiva u annwali.”;

                           (b)

                           il-paragrafi 3 u 4 għandhom jitħassru.

               (16)

               L-Artikolu 42 għandu jiġi sostitwit b'dan li ġej:
               “Artikolu 42
               Infiq straordinarju
               Meta l-assistent lokali impjegat permezz ta' kuntratt ta' impjieg ikun assenti għal perjodu li jaqbeż it-tliet xhur, jew fuq lif tat-tqala jew minħabba mard serju, il-parti tal-ispejjeż għas-sostituzzjoni tiegħu jew tagħha mit-tielet xahar tan-nuqqas tiegħu jew tagħha, li ma jkunux koperti mill-benefiċċji tal-impjegat imħallsa taħt l-iskema nazzjonali tas-sigurtà soċjali applikabbli, jistgħu jitħallsu lura anki aktar mill-ogħla ammont imsemmi fl-Artikolu 33(4). Talba għal ħlas ta' dawn l-ispejjeż għandha titressaq lid-dipartiment kompetenti mill-aġent tal-ħlas u kontrafirmata mill-Membru parlamentari.”.

               (17)

               L-Artikolu 44 għandu jiġi emendat kif ġej:

                           (a)

                           it-titolu għandu jiġi sostitwit b'dan li ġej:
                           “L-aċċess għas-servizzi interni u l-forniment ta' tagħmir u faċilitajiet”;

                           (b)

                           il-paragrafu 1 għandu jiġi sostitwit b'dan li ġej:
                           “1.   l-Bureau għandu jadotta r-regoli li jirregolaw l-aċċess tal-Membri għas-servizzi interni tal-Parlament u l-forniment ta' tagħmir u faċilitajiet lill-Membri, partikolarment rigward:

                                       —

                                       l-użu ta' vetturi tas-servizz,

                                       —

                                       għamara għall-uffiċċji tal-Membri,

                                       —

                                       il-forniment ta' tagħmir tal-informatika u t-telekomunikazzjoni,

                                       —

                                       karti u tagħmir tal-kitba,

                                       —

                                       l-użu mill-Membri u mill-gruppi politiċi tal-ispazju għall-uffiċċju li jitpoġġa għad-dispożizzjoni tagħhom fl-uffiċċju tal-informazzjoni tal-Parlament,

                                       —

                                       l-ipproċessar ta' karti tal-Membri li jingħataw taħt forma ta' rigal jew legat lil istitut, assoċjazzjoni jew fondazzjoni,

                                       —

                                       arranġamenti li permezz tagħhom il-Membri li jtemmu l-kariga tagħhom waqt il-leġiżlatura jkunu jistgħu jibagħtu l-effetti personali tagħhom mill-uffiċċji fi Brussell jew Strasburgu lejn il-pajjiż ta' oriġini tagħhom,

                                       —

                                       l-użu ta' roti tas-servizz,

                                       —

                                       korsijiet tal-lingwa u tal-kompjuter għall-Membri,

                                       —

                                       l-użu tas-servizzi provduti mis-Servizz Mediku.”.

               (18)

               L-Artikolu 78 għandu jiġi emendat kif ġej:

                           (a)

                           il-paragrafu 1 għandu jitħassar;

                           (b)

                           il-paragrafu 3 għandu jiġi sostitwit b'dan li ġej:
                           “3.   B'deroga mill-Artikolu 43(d), il-kuntratti konklużi direttament jew indirettament mal-membri tal-familji tal-Membri Parlamentari qabel l-1 ta' Lulju 2008, jistgħu jinżammu għal perjodu tranżitorju ekwivalenti għal-leġiżlatura Parlamentari wara d-dħul fis-seħħ tal-Istatut, sakemm l-obbligi rilevanti tat-taxxa u tas-sigurtà soċjali jkunu ġew osservati għal kollox.
                           Il-Membri jkun jeħtiġilhom jagħtu d-dettalji ta' kuntratti ta' dan it-tip konklużi direttament jew indirettament fid-dikjarazzjoni tal-interessi finanzjarji tagħhom.”.

         Artikolu 2
   1.   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   2.   Din id-Deċiżjoni għandha tapplika mill-istess jum, bl-eċċezzjoni tad-dispożizzjonijiet li ġejjin:

               (a)

               l-Artikolu 1, il-punt 1(a), 13, 15(a) u 18(b), li għandhom japplikaw mill-14 ta' Lulju 2009;

               (b)

               l-Artikolu 1, il-punti 4(a) (fejn għandu x'jaqsam mal-Artikolu 14, punt (a) tal-Miżuri ta' Implimentazzjoni), 10(a) u (b) (fejn għandu x'jaqsam mal-Artikolu 22(2a) u (2c) tal-Miżuri ta' Implimentazzjoni), 11 (fejn għandu x'jaqsam mal-Artikolu 23(2) tal-Miżuri ta' Implimentazzjoni), 12, 14 u 16, li għandhom japplikaw mill-1 ta' Jannar 2010.

      (1)  Deċiżjoni 2005/648/KE, Euratom tal-Parlament Ewropew tat-28 ta' Settembru 2005 li tadotta l-istatut għall-membri tal-Parlament Ewropew (ĠU L 262, 7.10.2005, p. 1).

      (2)  Deċiżjoni tal-Bureau tal-Parlament Ewropew tad-19 ta' Mejju u tad-9 ta' Lulju 2008 dwar il-Miżuri ta' Implimentazzjoni tal-Istatut tal-Membri tal-Parlament Ewropew (ĠU C 159, 13.7.2009, p. 1).

      (3)  Regolament tal-Kunsill (EU, Euratom) Nru 1296/2009 tat-23 ta' Diċembru 2009 li jaġġusta b’effett mill-1 ta’ Lulju 2009 r-rimunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropea u kif ukoll il-koeffiċjenti korrettivi applikati għalihom (ĠU L 348, 29.12.2009, p. 10).

      (4)  Regoli komuni dwar l-assikurazzjoni tal-impjegati tal-Komunitajiet Ewropej kontra r-riskju ta' mard, adottati mill-istituzzjonijiet kollha, li l-ftehim komuni tagħhom ġie kkonfermat mill-President tal-Qorti tal-Ġustizzja tal-Komunitajiet Ewropej fl-24 ta' Novembru 2005, kif imsemmi fl-Artikolu 72 tar-Regolament tal-Kunsill (KEE, Euratom, KEFA) Nru 259/68 tad-29 ta' Frar 1968 li jistabbilixxi r-Regolamenti tal-Persunal ta' Uffiċjali u l-Kundizzjonijiet tal-Impjieg ta' Uffiċjali Oħra tal-Komunitajiet Ewropej u li jistabbilixxi miżuri applikabbli temporanjament għal uffiċjali tal-Kummissjoni (ĠU L 56, 4.3.1968, p. 1).

      (5)  Id-Deċiżjoni tal-Kummissjoni tat-2 ta’ Lulju 2007 li tistabilixxi d-dispożizzjoni ġenerali ta’ implimentazzjoni għar-rimborż ta’ spejjeż mediċi.

      (6)  ĠU L 56, 4.3.1968, p. 1.”;


title: Deċiżjoni tal-Kumitat Politiku u ta’ Sigurtà EUJUST LEX/1/2009 tat- 3 ta’ Lulju 2009 dwar il-ħatra tal-Kap tal-Missjoni għall-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX

text:
               4.8.2009

               MT

               Il-Ġurnal Uffiċjali tal-Unjoni Ewropea

               L 202/82

         DEĊIŻJONI TAL-KUMITAT POLITIKU U TA’ SIGURTÀ EUJUST LEX/1/2009
   tat-3 ta’ Lulju 2009
   dwar il-ħatra tal-Kap tal-Missjoni għall-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX
   (2009/596/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari it-tielet paragrafu tal-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2009/475/PESK tal-11 ta’ Ġunju 2009 dwar il-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX (1), u b’mod partikolari l-Artikolu 9(2) tagħha,
   Billi:

               (1)

               Fil-11 ta’ Ġunju 2009, il-Kunsill adotta l-Azzjoni Konġunta 2009/475/PESK dwar il-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX. Dik l-Azzjoni Konġunta tiskadi fit-30 ta’ Ġunju 2010.

               (2)

               L-Artikolu 9(2) tal-Azzjoni Konġunta 2009/475/PESK jawtorizza lill-Kumitat Politiku u ta’ Sigurtà biex jieħu deċiżjonijiet dwar il-ħatra tal-Kap tal-Missjoni.

               (3)

               Is-Sur Stephen WHITE għandu jinħatar Kap tal-Missjoni tal-EUJUST LEX sal-31 ta’ Diċembru 2009,

         IDDEĊIEDA KIF ĠEJ:
   Artikolu 1
   Is-Sur Stephen WHITE huwa b’dan maħtur Kap tal-Missjoni tal-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX, b’effett mill-1 ta’ Lulju 2009.
   Artikolu 2
   Din id-Deċiżjoni għandu jkollha effett mill-jum tal-adozzjoni tagħha.
   Għandha tapplika sal-31 ta’ Diċembru 2009.

      Magħmul fi Brussell, it-3 ta’ Lulju 2009.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 156, 19.6.2009, p. 57.


title: Id-Deċiżjoni tar-rappreżentanti tal-gvernijiet ta' l-Istati Membri tal-5 ta' April 1977 dwar is-sede temporanja tal-Qorti ta' l-Awdituri

text:
Avviż Legali Importanti

|

41977D0323

Official Journal L 104 , 28/04/1977 P. 0040 - 0040

		Id-Deċiżjoni tar-rappreżentanti tal-gvernijiet ta' l-Istati Membrital-5 ta' April 1977dwar is-sede temporanja tal-Qorti ta' l-Awdituri(77/323/KEE, Euratom, KEFA)IR-RAPPREŻENTANTI TAL-GVERNIJIET TA' L-ISTATI MEMBRI,Wara li kkunsidraw it-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej, u b'mod partikolari l-Artikolu 37 tiegħu,Wara li kkunsidraw id-Deċiżjoni tar-Rappreżentanti tal-Gvernijiet ta' l-Istati Membri tat-8 ta' April 1965 fuq is-sede temporanja ta' ċerti istituzzjonijiet u dipartimenti tal-Komunitajiet [1], u b'mod partikolari l-Artikolu 10 tagħha,Wara li kkunsidraw l-opinjoni tal-Kummissjoni,Billi, mingħajr preġudizzju għall-applikazzjoni ta' l-Artikolu 77 tat-Trattat li jistabbilixxi l-Komunità Ewropea tal-Faħam u l-Azzar, ta' l-Artikolu 216 tat-Trattat li jistabbilixxi l-Komunità Ekonomika Ewropea, u ta' l-Artikolu 189 tat-Trattat li jistabbilixxi l-Komunità Ewropea ta' l-Enerġija Atomika, huwa meħtieġ li jsiru arranġamenti għas-sede temporanja minn fejn topera l-Qorti ta' l-Awdituri, stabbilita bit-Trattat tat-22 ta' Lulju 1975, li jemendaw ċerti disposizzjonijiet finanzjarji tat-Trattati li jistabbilixxu l-Komunitajiet Ewropej u tat-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej,IDDEĊIDEW:Artikolu 1Il-Qorti ta' l-Awdituri għandha jkollha s-sede tagħha fil-Lussemburgu, li għandu jkun il-post temporanju minn fejn din topera, fi ħdan it-tifsira tad-Deċiżjoni tar-Rappreżentanti tal-Gvernijiet ta' l-Istati Membri tat-8 ta' April 1965 fuq is-sede temporanja ta' ċerti istituzzjonijiet u dipartimenti tal-Komunitajiet.Artikolu 2Din id-Deċiżjoni għandha tidħol fis-seħħ fl-istess data bħat-Trattat tat-22 ta' Lulju 1975 li jemenda ċerti disposizzjonijiet finanzjarji tat-Trattati li jistabbilixxu l-Komunitajiet Ewropej u t-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej.Magħmula fil-Lussemburgu, fil-5 ta' April 1977.Il-PresidentD. Owen[1] ĠU L 152, tat-13.7.1967, pġ. 18.--------------------------------------------------


title: Deċiżjoni tal-Bureau tal-Parlament Ewropew tat- 23 ta' Marzu u l- 14 ta' Novembru 2011 li temenda il-Miżuri ta' Implimentazzjoni tal-Istatut tal-Membri tal-Parlament Ewropew

text:
               16.11.2011

               MT

               Il-Ġurnal Uffiċjali tal-Unjoni Ewropea

               C 335/12

         DEĊIŻJONI TAL-BUREAU TAL-PARLAMENT EWROPEW
   tat-23 ta' Marzu u l-14 ta' Novembru 2011
   li temenda il-Miżuri ta' Implimentazzjoni tal-Istatut tal-Membri tal-Parlament Ewropew
   2011/C 335/07
   IL-BUREAU TAL-PARLAMENT EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 223(2) tiegħu,
   Wara li kkunsidra l-Istatut tal-Membri tal-Parlament Ewropew (1) (minn hawn 'il quddiem “l-Istatut”),
   Wara li kkunsidra l-Artikolu 8 tar-Regoli ta' Proċedura tal-Parlament Ewropew,
   Billi:

               (1)

               Meta l-Membri jieħdu taxis f'wieħed mill-postijiet tal-ħidma tal-Parlament matul il-ġimgħat li fihom ma jkunu għaddejjin ebda attivitajiet uffiċjali tal-Parlament Ewropew, il-ħlasijiet għandhom jiġu rimborżati bl-istess mod bħal vjaġġar bit-taxi matul ġimgħat ordinarji ta' ħidma.

               (2)

               Meta l-Membri jivvjaġġaw barra t-territorju tal-Unjoni Ewropea biex jieħdu sehem f'attività uffiċjali, spiss ikollhom ikopru l-ispejjeż tal-viża u nfiq ieħor relatat. Ġaladarba dawn l-ispejjeż isiru fuq xogħol uffiċjali, ikun f'loku li l-Membri jirċievu rimborż għalihom, sakemm jissottomettu d-dokumenti ta’ verifika meħtieġa. Il-bidla fir-regoli li din tinvolvi għandha tapplika mill-1 ta’ Jannar 2012 biex tiżgura li l-vjaġġi kollha f’sena waħda jkunu ttrattati bl-istess mod.

               (3)

               F'ċerti ċirkostanzi li jseħħu matul vjaġġi uffiċjali, il-Membri huma intitolati għar-rimborż tal-ispiża tar-ripatrijazzjoni. Filwaqt li wieħed iżomm quddiem għajnejh li r-ripatrijazzjoni tista' twassal ukoll għal spejjeż assoċjati, ikun xieraq li jiġi previst li dawk l-ispejjeż jiġu rimborżati wkoll. Biex jissodisfa dan l-obbligu, il-Parlament għandu jissottoskrivi polza ta' assikurazzjoni. Il-polza ta' assigurazzjoni għandha tieħu effett fid-data ta' applikazzjoni tad-dispożizzjoni rilevanti.

               (4)

               Meta, f'konformita ma' prattika stabbilita sew fl-Istat Membru kkonċernat, il-Membri jkunu qablu li jagħtu lill-assistenti lokali tagħhom kumpens għas-sensja li jaqbeż il-minimu statutarju, huma jistgħu, biex ikopru l-ispejjeż rilevanti, jagħtu istruzzjonijiet lill-aġent ta' ħlas tagħhom biex iwarrab fondi mill-allowance għall-assistenza parlamentari u jittrasferihom għas-snin finanzjarji ta' wara sakemm jiġu rispettati diversi kundizzjonijiet. Ikun xieraq li d-dispożizzjoni rilevanti ta' din id-Deċiżjoni tapplika mill-14 ta' Lulju 2009,

         ADOTTA DIN ID-DEĊIŻJONI:
   Artikolu 1
   Il-Miżuri ta' Implimentazzjoni tal-Istatut għall-Membri tal-Parlament Ewropew (2) huma emendati kif ġej:

               (1)

               Fl-Artikolu 22, il-paragrafu 2a jiġi sostitwit b'dan li ġej:
               “2a.   Meta Membru jivvjaġġa lejn wieħed mill-postijiet tal-ħidma tal-Parlament f'ġimgħa li fiha ma jkunx hemm attivitajiet uffiċjali tal-Parlament Ewropew, ir-rimborż tal-ispejjeż addizzjonali tal-ivvjaġġar għandu jkun limitat għall-ispejjeż tal-ivvjaġġar, inklużi l-ħlasijiet tat-taxis fil-limiti stipulati fir-regoli tal-Bureau li jirregolaw l-użu ta' karozzi uffiċjali mill-Membri tal-Parlament Ewropew, u l-ispejjeż tal-lukandi.”;

               (2)

               Fl-Artikolu 24(3) jiżdied il-punt li ġej:

                           “(ba)

                           bil-preżentazzjoni ta’ dokumenti ta’ verifika, rimborż tal-ispejjeż tal-viża u nfiq relatat.”

               (3)

               L-Artikolu 29 huwa emendat kif ġej:

                           (a)

                           it-titolu għandu jiġi sostitwit b'dan li ġej:
                           “Assistenza waqt vjaġġi uffiċjali”;

                           (b)

                           il-paragrafu 1 jiġi sostitwit b’dan li ġej:
                           “1.   Membru li waqt vjaġġ uffiċjali kif imsemmi fl-Artikolu 10(1)(a), (2) u (2)(a), jimrad serjament, jisfa vittma ta' inċident jew ta' xi okkorrenza mhux prevista li timpedixxi l-iżvolġiment tajjeb tal-vjaġġ ikun intitolat għall-assistenza tal-Parlament. Dik l-assistenza tinkludi l-organizzazzjoni tar-ripatrijazzjoni u t-teħid ta' responsabbilita għall-ispejjeż marbuta magħha. Il-Membru, jew, fejn xieraq, ir-rappreżentant tiegħu, jista' jitlob li r-ripatrijazzjoni ssir lejn wieħed mill-postijiet ta' ħidma tal-Parlament jew lejn il-post ta' residenza tiegħu.”;

                           (ċ)

                           il-paragrafu 3 jiġi sostitwit b’dan li ġej:
                           “3.   Il-Parlament iwettaq l-obbligi tiegħu ta' assistenza permezz ta' assikurazzjoni. Id-drittijiet tal-Membri msemmija fil-paragrafi 1 u 2 għandhom jiġu eżerċitati bil-kundizzjonijiet previsti fil-polza ta' assikurazzjoni.”

                           (d)

                           jiżdied il-paragrafu li ġej:
                           “4.   Id-dispożizzjonijiet tal-polza ta' assikurazzjoni għandhom ikopru inter alia l-ispiża tal-forniment tal-assistenza li ġejjin:

                                       —

                                       assistenza fil-każ ta' mard serju, inċident jew mewt ta' Membru,

                                       —

                                       assistenza u ritorn antiċipat fil-każ ta' katastrofi naturali, inkwiet maġġuri fl-ordni pubbliku, jew mard serju, inċident jew mewt ta' qarib tal-Membru,

                                       —

                                       assistenza loġistika u amministrattiva fil-każ ta' telf jew serq ta' dokumenti,

                                       —

                                       assistenza fil-każ ta’ azzjoni legali meħuda kontra l-Membru,

                                       —

                                       assistenza awżiljari għall-assikurazzjoni tal-ħajja u tal-invalidità (l-ammont dovut li jkun fadal).”;

               (4)

               Fl-Artikolu 40 jiżdied il-paragrafu li ġej:
               “5.   Biex jiġu koperti l-ispejjeż relatati mat-tmiem ta' kuntratt ta' impjieg li ma jkunux jistgħu jitħallsu skont il-paragrafi 1 sa 4, il-Membri jistgħu jagħtu istruzzjonijiet lill-aġenti ta' ħlas tagħhom biex iwarrbu fondi mill-ammont imsemmi fl-Artikolu 33(4) u jittrasferixxuhom għas-snin finanzjarji ta' wara sakemm jiġu sodisfatti l-kundizzjonijiet li ġejjin:

                           (a)

                           Il-Membru jkun stabbilixxa, permezz ta' dokumentazzjoni bil-miktub xierqa, li, barra l-Parlament Ewropew u mingħajr il-parteċipazzjoni ta' Membri tal-Parlament Ewropew, teżisti prattika stabbilita sew fis-settur li jirrelata miegħu l-kuntratt ta' impjieg li permezz tagħha jingħata kumpens għas-sensji li jkun aktar mill-minimu statutorju;

                           (b)

                           Il-kumpens għas-sensji li jikkorrispondi għall-prattika identifikata skont il-punt (a) jkun inftiehem fil-kuntratt ta' impjieg tal-assistent lokali. L-ammonti miftiehma ma jistgħu, fl-ebda każ, ikunu aktar minn salarju ta' xahar għal kull sena ta' impjieg;

                           (ċ)

                           L-ammonti mwarrba jiġu ddikjarati għal kull impjegat matul il-proċedura tar-regolarizzazzjoni annwali skont l-Artikolu 39. L-aġent ta' ħlas għandu jiftaħ kont bankarju separat għall-fondi u għandu jipprovdi rendikont bankarju kull sena għar-regolarizzazzjoni. F'kull sena finanzjarja, l-aġent ta' ħlas jista' jwarrab biss l-ammonti li jikkorrispondu għall-perjodi ta' impjieg mill-bidu tal-leġislatura parlamentari li tkun għaddejja sa tmiem dik is-sena finanzjarja jew, jekk il-kuntratt jiskadi f'dik is-sena, sat-tmiem tal-kuntratt. L-imgħax li jakkumula fuq l-ammonti mwarrba għandu jiġi ddikjarat fil-mument tar-regolarizzazzjoni annwali. Kwalunkwe ammonti żejda jew mhux użati għandhom jiġu rimborżati lill-Parlament fuq bażi annwali jew fl-aħħar tal-kuntratt ta' impjieg ikkonċernat.”.

         Artikolu 2
   1.   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   2.   Din id-Deċiżjoni għandha tapplika mill-istess jum, bl-eċċezzjoni ta':

               (a)

               l-Artikolu 1, punt 2, li għandu japplika mill-1 ta' Jannar 2012;

               (b)

               l-Artikolu 1, punt 4, li għandu japplika mill-14 ta’ Lulju 2009.

      (1)  Id-Deċiżjoni 2005/684/KE, Euratom tal-Parlament Ewropew tat-28 ta' Settembru 2005 li tadotta l-Istatut għall-Membri tal-Parlament Ewropew (ĠU L 262, 7.10.2005, p. 1).

      (2)  Deċiżjoni tal-Bureau tal-Parlament Ewropew tad-19 ta' Mejju u tad-9 ta' Lulju 2008 dwar miżuri ta' implimentazzjoni tal-Istatut tal-Membri tal-Parlament Ewropew (ĠU C 159, 13.7.2009, p. 1).


title: Deċiżjoni tal-Kunsill 2012/326/PESK tal- 25 ta’ Ġunju 2012 li testendi l-mandat tar-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Ġeorġja

text:
               26.6.2012

               MT

               Il-Ġurnal Uffiċjali tal-Unjoni Ewropea

               L 165/53

         DEĊIŻJONI TAL-KUNSILL 2012/326/PESK
   tal-25 ta’ Ġunju 2012
   li testendi l-mandat tar-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Ġeorġja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-25 ta’ Awwissu 2011, il-Kunsill adotta d-Deċiżjoni 2011/518/PESK (1) li taħtar lis-Sur Philippe LEFORT bħala r-Rappreżentant Speċjali tal-Unjoni Ewropea (RSUE) għall-Kawkasu tan-Nofsinhar u l-kriżi fil-Ġeorġja. Il-mandat tar-RSUE ser jiskadi fit-30 ta’ Ġunju 2012.

               (2)

               Il-mandat tar-RSUE għandu jiġi estiż għal perijodu ulterjuri ta’ 12-il xahar.

               (3)

               Ir-RSUE ser jimplimenta l-mandat fil-kuntest ta’ sitwazzjoni li tista’ tiddeterjora u li tista’ xxekkel il-kisba tal-objettivi tal-azzjoni esterna tal-Unjoni kif previst fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Philippe LEFORT bħala r-RSUE għall-Kawkasu tan-Nofsinhar u l-kriżi fil-Ġeorġja huwa b’hekk estiż sat-30 ta’ Ġunju 2013. Il-mandat tar-RSUE jista’ jiġi terminat qabel, jekk il-Kunsill jiddeċiedi hekk, fuq proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ).
   Artikolu 2
   Objettivi ta’ politika
   Il-mandat tar-RSUE għandu jkun ibbażat fuq l-objettivi ta’ politika tal-Unjoni għall-Kawkasu tan-Nofsinhar, inklużi l-objettivi disposti fil-Konklużjonijiet tal-laqgħa straordinarja tal-Kunsill Ewropew fi Brussell tal-1 ta’ Settembru 2008 u fil-Konklużjonijiet tal-Kunsill tal-15 ta’ Settembru 2008, kif ukoll dawk tas-27 ta’ Frar 2012. Dawk l-objettivi jinkludu:

               (a)

               f’konformità mal-mekkaniżmi eżistenti, inklużi l-Organizzazzjoni għas-Sigurtà u Kooperazzjoni fl-Ewropa (OSCE) u l-Grupp ta’ Minsk tagħha, li ssir prevenzjoni ta’ konflitti fir-reġjun, li jingħata kontribut għal soluzzjoni paċifika tal-konflitti fir-reġjun, inklużi l-kriżi fil-Ġeorġja u l-konflitt f’Nagorno-Karabakh, permezz tal-promozzjoni tar-ritorn tar-refuġjati u ta’ persuni spostati f’pajjiżhom u permezz ta’ mezzi oħra adatti, u li tiġi appoġġata l-implimentazzjoni ta’ tali soluzzjoni f’konformità mal-prinċipji tad-dritt internazzjonali;

               (b)

               li jkun hemm impenn kostruttiv mal-atturi ewlenin interessati fir-rigward tar-reġjun;

               (c)

               li titħeġġeġ u tiġi appoġġata aktar il-kooperazzjoni bejn l-Armenja, l-Azerbajġan u l-Ġeorġja, u, skont il-każ, il-pajjiżi ġirien tagħhom;

               (d)

               li jittejbu l-effikaċja u l-viżibbiltà tal-Unjoni fir-reġjun.

         Artikolu 3
   Mandat
   Sabiex jinkisbu l-objettivi ta’ politika, il-mandat tar-RSUE għandu jkun:

               (a)

               li jiżviluppa kuntatti mal-gvernijiet, il-parlamenti, atturi politiċi ewlenin oħra, il-ġudikatura u s-soċjetà ċivili fir-reġjun;

               (b)

               li iħeġġeġ lill-pajjiżi fir-reġjun biex jikkooperaw dwar temi reġjonali ta’ interess komuni, bħal theddid komuni għas-sigurtà, il-ġlieda kontra t-terroriżmu, it-traffikar illeċitu u l-kriminalità organizzata;

               (c)

               li jikkontribwixxi għas-soluzzjoni paċifika tal-konflitti f’konformità mal-prinċipji tad-dritt internazzjonali u jiffaċilita l-implimentazzjoni ta’ tali soluzzjoni f’koordinazzjoni mill-qrib man-Nazzjonijiet Uniti, mal-OSCE u l-Grupp ta’ Minsk tagħha;

               (d)

               fir-rigward tal-kriżi fil-Ġeorġja:

                           (i)

                           li jgħin fit-tħejjija tad-diskussjonijiet internazzjonali li jsiru taħt il-punt 6 tal-pjan ta’ soluzzjoni tat-12 ta’ Awwissu 2008 (“Diskussjoni Internazzjonali ta’ Ġinevra”) u l-miżuri tiegħu ta’ implimentazzjoni tat-8 ta’ Settembru 2008, ukoll dwar arranġamenti għas-sigurtà u l-istabbiltà fir-reġjun, il-kwistjoni tar-refuġjati u ta’ persuni spostati f’pajjiżhom, abbażi tal-prinċipji rikonoxxuti fil-livell internazzjonali, u kwalunkwe suġġett ieħor, bi qbil komuni bejn il-partijiet,

                           (ii)

                           li jgħin biex tiġi stabbilita l-pożizzjoni tal-Unjoni u jirrappreżentaha, fil-livell tar-RSUE, fid-diskussjonijiet imsemmija fil-punt (i), u

                           (iii)

                           li jiffaċilita l-implimentazzjoni tal-pjan ta’ soluzzjoni tat-12 ta’ Awwissu 2008 u tal-miżuri tiegħu ta’ implimentazzjoni tat-8 ta’ Settembru 2008;

               (e)

               li jiffaċilita l-iżvilupp u l-implimentazzjoni ta’ miżuri ta’ bini ta’ fiduċja;

               (f)

               li jgħin fit-tħejjija, skont il-każ, tal-kontributi tal-Unjoni għall-implimentazzjoni ta’ soluzzjoni possibbli tal-konflitt;

               (g)

               li jintensifika d-djalogu tal-Unjoni mal-atturi ewlenin ikkonċernati fir-rigward tar-reġjun;

               (h)

               li jassisti lill-Unjoni fl-iżvilupp ulterjuri ta’ politika komprensiva lejn il-Kawkasu tan-Nofsinhar;

               (i)

               li, fil-qafas tal-attivitajiet stabbiliti f’dan l-Artikolu, jikkontribwixxi għall-implimentazzjoni tal-politika tal-Unjoni dwar id-drittijiet tal-bniedem u l-Linji Gwida tal-UE dwar id-Drittijiet tal-Bniedem, b’mod partikolari fir-rigward tat-tfal u n-nisa f’żoni milquta minn konflitti, speċjalment bil-monitoraġġ u t-trattament tal-iżviluppi f’dan ir-rigward.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat waqt li jaġixxi taħt l-awtorità tar-RGħ.
   2.   Il-Kumitat Politiku u ta’ Sigurtà (KPS) għandu jżomm kollegament privileġġat mar-RSUE u għandu jkun il-punt primarju ta’ kuntatt tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f’koordinazzjoni mill-qrib mas-Servizz Ewropew għall-Azzjoni Esterna (SEAE) u d-dipartimenti relevanti tiegħu.
   Artikolu 5
   Finanzjament
   1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta’ Lulju 2012 sat-30 ta’ Ġunju 2013 għandu jkun ta’ EUR 2 000 000.
   2.   In-nefqa ffinanzjata mill-ammont stipulat fil-paragrafu 1 għandha tkun eleġibbli mill-1 ta’ Lulju 2012. In-nefqa għandha tiġi amministrata konformement mal-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull nefqa.
   Artikolu 6
   Kostitizzjoni u kompożizzjoni tal-iskwadra
   1.   Fil-limiti tal-mandat tar-RSUE u tal-mezzi finanzjarji korrispondenti li jsiru disponibbli, ir-RSUE għandu jkun responsabbli għat-twaqqif ta’ skwadra. L-iskwadra għandha tinkludi konsulenza esperta dwar kwistjonijiet speċifiċi ta’ politika kif meħtieġ mill-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tal-iskwadra.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta’ persunal biex jaħdem mar-RSUE. Is-salarju ta’ tali persunal issekondat għandu jkun kopert mill-Istat Membru kkonċernat, mill-istituzzjoni kkonċernata tal-Unjoni jew mis-SEAE, rispettivament. L-esperti ssekondati mill-Istati Membri mal-istituzzjonijiet tal-Unjoni jew mas-SEAE jistgħu wkoll jiġu assenjati lir-RSUE. Il-persunal internazzjonali b’kuntratt għandu jkollu ċ-ċittadinanza ta’ Stat Membru.
   3.   Il-persunal issekondat kollu għandu jibqa’ taħt l-awtorità amministrattiva tal-Istat Membru, tal-istituzzjoni tal-Unjoni li tibagħtu jew tas-SEAE u għandu jwettaq dmirijietu u jaġixxi fl-interess tal-mandat tar-RSUE.
   Artikolu 7
   Privileġġi u immunitajiet tar-RSUE u tal-persunal tar-RSUE
   Il-privileġġi, immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u tal-membri tal-persunal tar-RSUE għandhom jiġu miftehmin mal-parti jew partijiet ospitanti, skont il-każ. L-Istati Membri u l-Kummissjoni Ewropea għandhom jagħtu l-appoġġ kollu meħtieġ għal dan il-għan.
   Artikolu 8
   Sigurtà ta’ informazzjoni klassifikata tal-UE
   Ir-RSUE u l-membri tal-iskwadra tar-RSUE għandhom jirrispettaw il-prinċipji ta’ sigurtà u l-istandards minimi stabbiliti mid-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (2).
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li jingħata aċċess lir-RSUE għal kwalunkwe informazzjoni rilevanti.
   2.   Id-delegazzjonijiet tal-Unjoni u/jew l-Istati Membri, skont il-każ, għandhom jipprovdu appoġġ loġistiku fir-reġjun.
   Artikolu 10
   Sigurtà
   F’konformità mal-politika tal-Unjoni dwar is-sigurtà ta’ persunal skjerat barra l-Unjoni f’kapaċità operattiva taħt it-Titlu V tat-Trattat, ir-RSUE għandu jieħu l-miżuri kollha raġonevolment prattikabbli, f’konformità mal-mandat tar-RSUE u skont is-sitwazzjoni tas-sigurtà fiż-żona ġeografika ta’ responsabbiltà, għas-sigurtà tal-persunal kollu taħt l-awtorità diretta tar-RSUE, b’mod partikolari billi:

               (a)

               jistabbilixxi pjan ta’ sigurtà speċifiku għall-missjoni bbażat fuq il-gwida mis-SEAE, li jipprovdi għal miżuri ta’ sigurtà fiżiċi, organizzattivi u proċedurali speċifiċi għall-missjoni, li jirregolaw l-immaniġġar tal-moviment mingħajr periklu tal-persunal lejn, u ġewwa, iż-żona tal-missjoni, kif ukoll l-immaniġġar ta’ inċidenti ta’ sigurtà, u li jipprovdi għal pjan ta’ kontinġenza u pjan ta’ evakwazzjoni tal-missjoni;

               (b)

               jiżgura li l-persunal kollu skjerat barra mill-Unjoni jkun kopert b’assigurazzjoni ta’ riskju għoli kif ikunu jeħtieġu l-kondizzjonijiet fiż-żona tal-missjoni;

               (c)

               jiżgura li l-membri kollha tal-iskwadra tar-RSUE li jkunu ser jiġu skjerati barra mill-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel jaslu fiż-żona tal-missjoni jew kif jaslu, abbażi tal-klassifikazzjonijiet tar-riskju assenjati liż-żona tal-missjoni mis-SEAE;

               (d)

               jiżgura li jiġu implimentati r-rakkomandazzjonijiet miftehmin kollha, magħmula wara valutazzjonijiet regolari ta’ sigurtà, u jippreżenta lill-Kunsill, lir-RGħ u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta’ sigurtà fil-qafas tar-rapport ta’ progress u tar-rapport dwar l-implimentazzjoni tal-mandat.

         Artikolu 11
   Rappurtar
   Ir-RSUE għandu jipprovdi regolarment lill-KPS u lir-RGħ rapporti orali u bil-miktub. Ir-RSUE għandu jippreżenta wkoll rapport, kif meħtieġ, lill-gruppi ta’ ħidma tal-Kunsill. Għandhom jiġu ċċirkolati rapporti regolari bil-miktub permezz tan-netwerk COREU. Fuq ir-rakkomandazzjoni tal-KPS jew tar-RGħ, ir-RSUE jista’ jipprovdi rapporti lill-Kunsill għall-Affarijiet Barranin.
   Artikolu 12
   Koordinazzjoni
   1.   Ir-RSUE għandu jikkontribwixxi għall-unità, il-konsistenza u l-effettività tal-azzjoni tal-Unjoni u għandu jgħin sabiex ikun assigurat illi l-istrumenti kollha tal-Unjoni l-azzjonijiet tal-Istati Membri jkunu wżati konsistentement, sabiex jinkisbu l-objettivi tal-politika tal-Unjoni. L-attivitajiet tar-RSUE għandhom jiġu kkoordinati ma’ dawk tal-Kummissjoni. Ir-RSUE għandu jipprovdi aġġornamenti regolari lill-missjonijiet tal-Istati Membri u lid-delegazzjonijiet tal-Unjoni.
   2.   Fuq il-post għandu jinżamm kollegament mill-qrib mal-Kapijiet tad-delegazzjonijiet tal-Unjoni u mal-Kapijiet tal-Missjoni tal-Istati Membri, li għandhom jagħmlu kull sforz sabiex jgħinu lir-RSUE fl-implimentazzjoni tal-mandat. Ir-RSUE, f’koordinazzjoni mill-qrib mal-Kap tad-Delegazzjoni tal-Unjoni għall-Ġeorġja, għandu jipprovdi lill-Kap tal-Missjoni ta’ Monitoraġġ tal-Unjoni Ewropea fil-Ġeorġja (EUMM Georgia) gwida politika lokali. Ir-RSUE u l-Kmandant tal-Operazzjonijiet Ċivili għall-EUMM Georgia għandhom jikkonsultaw ma’ xulxin kif meħtieġ. Ir-RSUE għandu wkoll iżomm kollegament ma’ atturi internazzjonali u reġjonali oħrajn fuq il-post.
   Artikolu 13
   Reviżjoni
   L-implimentazzjoni ta’ din id-Deċiżjoni u l-konsistenza tagħha ma’ kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lill-Kunsill, lir-RGħ u lill-Kummissjoni rapport ta’ progress sal-aħħar ta’ Diċembru 2012 u rapport komprensiv dwar l-implimentazzjoni tal-mandat fi tmiem il-mandat tar-RSUE.
   Artikolu 14
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, il-25 ta’ Ġunju 2012.

            Għall-Kunsill

            Il-President

         C. ASHTON

      (1)  ĠU L 221, 27.8.2011, p. 5.

      (2)  ĠU L 141, 27.5.2011, p. 17.


title: 2014/298/UE: Deċiżjoni tal-Kummissjoni tat- 22 ta' Mejju 2014 dwar il-konferma tal-applikazzjoni lill-Irlanda tal-ftehimiet rispettivi dwar ir-riammissjoni bejn l-Unjoni u r-Reġjun Amministrattiv Speċjali tal-Makaw tar-Repubblika Popolari taċ-Ċina, ir-Repubblika tal-Albanija, ir-Repubblika Demokratika Soċjalista tas-Sri Lanka, il-Federazzjoni Russa, ir-Repubblika tal-Montenegro, ir-Repubblika tas-Serbja, il-Bożnja u Ħerzegovina, dik li kienet ir-Repubblika Jugoslava tal-Maċedonja, ir-Repubblika tal-Moldova, ir-Repubblika Iżlamika tal-Pakistan, u l-Ġeorġja

text:
               23.5.2014

               MT

               Il-Ġurnal Uffiċjali tal-Unjoni Ewropea

               L 155/22

         DEĊIŻJONI TAL-KUMMISSJONI
   tat-22 ta' Mejju 2014
   dwar il-konferma tal-applikazzjoni lill-Irlanda tal-ftehimiet rispettivi dwar ir-riammissjoni bejn l-Unjoni u r-Reġjun Amministrattiv Speċjali tal-Makaw tar-Repubblika Popolari taċ-Ċina, ir-Repubblika tal-Albanija, ir-Repubblika Demokratika Soċjalista tas-Sri Lanka, il-Federazzjoni Russa, ir-Repubblika tal-Montenegro, ir-Repubblika tas-Serbja, il-Bożnja u Ħerzegovina, dik li kienet ir-Repubblika Jugoslava tal-Maċedonja, ir-Repubblika tal-Moldova, ir-Repubblika Iżlamika tal-Pakistan, u l-Ġeorġja

      (2014/298/UE)

   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 331(1) tiegħu,
   Billi:

               (1)

               L-Unjoni kkonkludiet il-ftehimiet dwar l-ammissjoni mill-ġdid mar-Reġjun Amministrattiv Speċjali tal-Makaw tar-Repubblika Popolari taċ-Ċina bid-Deċiżjoni tal-Kunsill 2004/424/KE (1), mar-Repubblika tal-Albanija bid-Deċiżjoni tal-Kunsill 2005/809/KE (2), mar-Repubblika Demokratika Soċjalista tas-Sri Lanka bid-Deċiżjoni tal-Kunsill 2005/372/KE (3), mal-Federazzjoni Russa bid-Deċiżjoni tal-Kunsill 2007/341/KE (4), mar-Repubblika tal-Montenegro bid-Deċiżjoni tal-Kunsill 2007/818/KE (5), mar-Repubblika tas-Serbja bid-Deċiżjoni tal-Kunsill 2007/819/KE (6), mal-Bożnja u Ħerzegovina bid-Deċiżjoni tal-Kunsill 2007/820/KE (7), ma' dik li kienet ir-Repubblika Jugoslava tal-Maċedonja bid-Deċiżjoni tal-Kunsill 2007/817/KE (8), mar-Repubblika tal-Moldova bid-Deċiżjoni tal-Kunsill 2007/826/KE (9), mar-Repubblika Iżlamika tal-Pakistan bid-Deċiżjoni tal-Kunsill 2010/649/UE (10) u mal-Ġeorġja bid-Deċiżjoni tal-Kunsill 2011/118/UE (11).

               (2)

               F'konformità mal-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda fir-rigward tal-Ispazju ta' Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, l-Irlanda ma pparteċipatx fl-adozzjoni ta' dawn id-Deċiżjonijiet li jikkonkludu l-ftehimiet rispettivi dwar ir-riammissjoni, u għalhekk mhux marbuta bihom jew soġġetta għall-applikazzjoni tagħhom.

               (3)

               Skont l-Artikolu 4 tal-imsemmi Protokoll, l-Irlanda nnotifikat lill-Kummissjoni permezz ta' ittra tal-11 ta' Diċembru 2013 dwar ix-xewqa tagħha li taċċetta u tintrabat b'dawk il-ftehimiet.

               (4)

               Il-Kummissjoni għandha tinnotifika l-pajjiżi terzi kkonċernati bil-miktub, dwar l-għażla tal-Irlanda li tintrabat bil-ftehimiet rispettivi,

         ADOTTAT DIN ID-DEĊIŻJONI:
   Artikolu 1
   Il-ftehimiet li ġejjin dwar l-ammissjoni mill-ġdid konklużi mill-Unjoni għandhom japplikaw għall-Irlanda skont din id-Deċiżjoni:

               (a)

               il-ftehim mar-Reġjun Amministrattiv Speċjali tal-Makaw tar-Repubblika Popolari taċ-Ċina, konkluż bid-Deċiżjoni 2004/424/KE;

               (b)

               il-ftehim mar-Repubblika tal-Albanija, konkluż bid-Deċiżjoni 2005/809/KE;

               (c)

               il-ftehim mar-Repubblika Soċjalista Demokratika tas-Sri Lanka, konkluż bid-Deċiżjoni 2005/372/KE;

               (d)

               il-ftehim mal-Federazzjoni Russa, konkluż bid-Deċiżjoni 2007/341/KE;

               (e)

               il-ftehim mar-Repubblika tal-Montenegro, konkluż bid-Deċiżjoni 2007/818/KE;

               (f)

               il-ftehim mar-Repubblika tas-Serbja, konkluż bid-Deċiżjoni 2007/819/KE;

               (g)

               il-ftehim mal-Bożnja u Ħerzegovina, konkluż bid-Deċiżjoni 2007/820/KE;

               (h)

               il-ftehim ma' dik li kienet ir-Repubblika Jugoslava tal-Maċedonja, konkluż bid-Deċiżjoni 2007/817/KE;

               (i)

               il-ftehim mar-Repubblika tal-Moldova, konkluż bid-Deċiżjoni 2007/826/KE;

               (j)

               il-ftehim mar-Repubblika Iżlamika tal-Pakistan, konkluż bid-Deċiżjoni 2010/649/UE;

               (k)

               il-ftehim mal-Ġeorġja, konkluż bid-Deċiżjoni 2011/118/UE.

         Artikolu 2
   Il-Kummissjoni għandha tinnotifika kull wieħed mill-pajjiżi terzi li huma partijiet għall-ftehimiet imsemmija fl-Artikolu 1 li l-Ftehim rispettiv konkluż ma' dak il-pajjiż terz japplika għall-Irlanda.
   Kull ftehim rispettiv għandu japplika għall-Irlanda mill-ewwel jum tat-tieni xahar wara d-data li fiha n-notifika tasal għand dak il-pajjiż terz.
   Artikolu 3
   Din id-Deċiżjoni tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-22 ta' Mejju 2014.

            Għall-Kummissjoni

            Il-President

         José Manuel BARROSO

      (1)  Id-Deċiżjoni tal-Kunsill 2004/424/KE tal-21 ta' April 2004 dwar il-konklużjoni tal-Ftehim bejn il-Komunità Ewropea u l-Amministrazzjoni Speċjali tar-Reġjun tal-Makaw fir-Repubblika tal-Poplu taċ-Ċina dwar l-ammissjoni mill-ġdid ta' persuni li jirrisjedu mingħajr awtorizzazzjoni (ĠU L 143 30.4.2004, p. 97).

      (2)  Id-Deċiżjoni tal-Kunsill 2005/809/KE tas-7 ta' Novembru 2005 dwar il-konklużjoni tal-Ftehim bejn il-Komunità Ewropea u r-Repubblika tal-Albanija dwar l-ammissjoni mill-ġdid ta' persuni li jirrisjedu mingħajr awtorizzazzjoni (traduzzjoni mhux uffiċjali) (ĠU L 304 23.11.2005, p. 14).

      (3)  Id-Deċiżjoni tal-Kunsill 2005/372/KE tat-3 ta' Marzu 2005 dwar il-konklużjoni tal-Ftehim bejn il-Komunità Ewropea u r-Repubblika Soċjalista Demokratika tas-Sri Lanka dwar ir-riammissjoni ta' persuni li jirrisjedu mingħajr awtorizzazzjoni (ĠU L 124 17.5.2005, p. 41).

      (4)  Id-Deċiżjoni tal-Kunsill 2007/341/KE tad-19 ta' April 2007 dwar il-konklużjoni tal-Ftehim bejn il-Komunità Ewropea u l-Federazzjoni Russa dwar l-ammissjoni mill-ġdid (ĠU L 129 17.5.2007, p. 38).

      (5)  Id-Deċiżjoni tal-Kunsill 2007/818/KE tat-8 ta' Novembru 2007 dwar il-konklużjoni tal-Ftehim bejn il-Komunità Ewropea u r-Repubblika tal-Montenegro dwar ir-riammissjoni ta' persuni residenti mingħajr awtorizzazzjoni (ĠU L 334 19.12.2007, p. 25).

      (6)  Id-Deċiżjoni tal-Kunsill 2007/819/KE tat-8 ta' Novembru 2007 dwar il-konklużjoni tal-Ftehim bejn il-Komunità Ewropea u r-Repubblika tas-Serbja dwar ir-riammissjoni ta' persuni residenti mingħajr awtorizzazzjoni (ĠU L 334 19.12.2007, p. 45).

      (7)  Id-Deċiżjoni tal-Kunsill 2007/820/KE tat-8 ta' Novembru 2007 dwar il-konklużjoni tal-Ftehim bejn il-Komunità Ewropea u l-Bożnja u Ħerzegovina dwar ir-riammissjoni ta' persuni li residenti mingħajr awtorizzazzjoni (ĠU L 334 19.12.2007, p. 65).

      (8)  Id-Deċiżjoni tal-Kunsill 2007/817/KE tat-8 ta' Novembru 2007 dwar il-konklużjoni tal-Ftehim bejn il-Komunità Ewropea u dik li kienet ir-Repubblika Jugoslava tal-Maċedonja dwar ir-riammissjoni ta' persuni residenti mingħajr awtorizzazzjoni (ĠU L 334 19.12.2007, p. 1).

      (9)  Id-Deċiżjoni tal-Kunsill 2007/826/KE tat-22 ta' Novembru 2007 dwar il-konklużjoni tal-Ftehim bejn il-Komunità Ewropea u r-Repubblika tal-Moldova dwar ir-riammissjoni ta' persuni li jirrisjedu mingħajr awtorizzazzjoni (ĠU L 334 19.12.2007, p. 148).

      (10)  Id-Deċiżjoni tal-Kunsill 2010/649/UE tas-7 ta' Ottubru 2010 dwar il-konklużjoni tal-Ftehim bejn il-Komunità Ewropea u r-Repubblika Iżlamika tal-Pakistan dwar ir-riammissjoni ta' persuni li jirrisjedu mingħajr awtorizzazzjoni (ĠU L 287 4.11.2010, p. 50).

      (11)  Id-Deċiżjoni tal-Kunsill 2011/118/UE tat-18 ta' Jannar 2011 dwar il-konklużjoni tal-Ftehim bejn l-Unjoni Ewropea u l-Ġeorġja dwar ir-riammissjoni ta' persuni li jirrisjedu mingħajr awtorizzazzjoni (ĠU L 52 25.2.2011, p. 45).


title: Deċiżjoni tal-Kunsill (UE) 2016/1860 tas-17 ta' Ottubru 2016 li taħtar żewġ membri u membru supplenti, proposti mir-Repubblika Taljana, fil-Kumitat tar-Reġjuni

text:
               20.10.2016

               MT

               Il-Ġurnal Uffiċjali tal-Unjoni Ewropea

               L 284/31

         DEĊIŻJONI TAL-KUNSILL (UE) 2016/1860
   tas-17 ta' Ottubru 2016
   li taħtar żewġ membri u membru supplenti, proposti mir-Repubblika Taljana, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Taljan,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fis-16 ta' Diċembru 2015, permezz tad-Deċiżjoni tal-Kunsill (UE) 2015/2361 (4), is-Sur Ignazio MARINO ġie sostitwit mis-Sur Antonio DECARO bħala membru u s-Sur Antonio DECARO ġie sostitwit mis-Sur Andrea BALLARÈ bħala membru supplenti. Fil-21 ta' April 2016, permezz tad-Deċiżjoni tal-Kunsill (UE) 2016/643 (5), is-Sur Mauro D'ATTIS ġie maħtur mill-ġdid fil-Kumitat tar-Reġjuni biex jittieħed kont tal-mandat il-ġdid tiegħu. Fit-12 ta' Settembru 2016, permezz tad-Deċiżjoni tal-Kunsill (UE) 2016/1670 (6), is-Sur Andrea BALLARÈ ġie maħtur mill-ġdid fil-Kumitat tar-Reġjuni biex jittieħed kont tal-mandat il-ġdid tiegħu.

               (2)

               Konsegwentement għal tmiem il-mandati tas-Sur Mauro D'ATTIS u tas-Sur Antonio DECARO saru vakanti s-siġġijiet ta' żewġ membri fil-Kumitat tar-Reġjuni.

               (3)

               Konsegwentement għall-ħatra tas-Sur Andrea BALLARÈ bħala membru tal-Kumitat tar-Reġjuni, sar vakanti s-siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               (a)

               bħala membri:

                           —

                           Is-Sur Mauro D'ATTIS, Consigliere del Comune di Brindisi (BR) (bidla fil-mandat),

                           —

                           Is-Sur Andrea BALLARÈ, Consigliere del Comune di Novara (NO),

                     u

               (b)

               bħala membru supplenti:

                           —

                           Is-Sur Antonio DECARO, Sindaco del Comune di Bari (BA).

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, is-17 ta' Ottubru 2016.

            Għall-Kunsill

            Il-President

         L. SÓLYMOS

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

      (4)  Deċiżjoni tal-Kunsill (UE) 2015/2361 tas-16 ta' Diċembru 2015 li taħtar membru Taljan u membru supplenti Taljan fil-Kumitat tar-Reġjuni (ĠU L 331, 17.12.2015, p. 29).

      (5)  Deċiżjoni tal-Kunsill (UE) 2016/643 tal-21 ta' April 2016 li taħtar membru, propost mir-Repubblika Taljana, fil-Kumitat tar-Reġjuni (ĠU L 108, 23.4.2016, p. 35).

      (6)  Deċiżjoni tal-Kunsill (UE) 2016/1670 tat-12 ta' Settembru 2016 li taħtar membru u żewġ membri supplenti, proposti mir-Repubblika Taljana, fil-Kumitat tar-Reġjuni (ĠU L 249, 16.9.2016, p. 37).


title: 2012/435/UE: Deċiżjoni tal-Kunsill tal- 24 ta’ Lulju 2012 dwar il-konklużjoni, tal-Ftehim fil-forma ta’ Skambju ta’ Ittri bejn l-Unjoni Ewropea u l-Federazzjoni Russa dwar l-introduzzjoni jew iż-żieda ta’ dazji tal-esportazzjoni fuq materja prima

text:
               27.7.2012

               MT

               Il-Ġurnal Uffiċjali tal-Unjoni Ewropea

               L 200/2

         DEĊIŻJONI TAL-KUNSILL
   tal-24 ta’ Lulju 2012
   dwar il-konklużjoni, tal-Ftehim fil-forma ta’ Skambju ta’ Ittri bejn l-Unjoni Ewropea u l-Federazzjoni Russa dwar l-introduzzjoni jew iż-żieda ta’ dazji tal-esportazzjoni fuq materja prima
   (2012/435/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-approvazzjoni tal-Parlament Ewropew,
   Billi:

               (1)

               Skont id-Deċiżjoni tal-Kunsill 2012/108/UE (1), il-Ftehim fil-forma ta’ Skambju ta’ Ittri bejn l-Unjoni Ewropea u l-Federazzjoni Russa dwar l-introduzzjoni jew iż-żieda ta’ dazji tal-esportazzjoni fuq materja prima (il-“Ftehim”), ġie ffirmat fis-16 ta' Diċembru 2011, soġġett għall-konklużjoni tiegħu.

               (2)

               Il-Ftehim għandu jkun approvat,

         ADOTTA DIN ID-DEĊIŻJONI:
   Artikolu 1
   Il-Ftehim fil-forma ta’ Skambju ta’ Ittri bejn l-Unjoni Ewropea u l-Federazzjoni Russa dwar l-introduzzjoni jew iż-żieda ta’ dazji tal-esportazzjoni fuq materja prima huwa b’dan approvat f’isem l-Unjoni Ewropea (2).
   Artikolu 2
   Il-President tal-Kunsill għandu jinnomina l-persuna/i li jkollhom is-setgħa li jipproċedu, f’isem l-Unjoni Ewropea, biex jagħmlu n-notifika prevista fil-Ftehim sabiex jiġi espress il-kunsens tal-Unjoni li tintrabat bil-Ftehim (3).
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-24 ta’ Lulju 2012.

            Għall-Kunsill

            Il-President

         A. D. MAVROYIANNIS

      (1)  ĠU L 57, 29.2.2012, p. 52.

      (2)  Il-Ftehim ġie ippublikati fil-ĠU L 57, 29.2.2012, p. 53, flimkien mad-deċiżjoni tal-iffirmar.

      (3)  Id-data ta’ dħul fis-seħħ ta’ dan il-Ftehim ser tkun ippubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2006/881/PESK: Deċiżjoni tar-Rappreżentanti tal-Gvernijiet ta' l-Istati membri, imlaqqgĦin fi Ħdan il-Kunsill, tat- 30 ta' Novembru 2006 li tadatta d-Deċiżjoni 96/409/PESK dwar l-istabbiliment ta' dokument ta' l-ivvjaġġar ta' emerġenza, sabiex jittieħed kont ta' l-adeżjoni tal-Bulgarija u r-Rumanija għall-Unjoni Ewropea

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               937

         DEĊIŻJONI TAR-RAPPREŻENTANTI TAL-GVERNIJIET TA' L-ISTATI MEMBRI, IMLAQQGĦIN FI ĦDAN IL-KUNSILL,
   tat-30 ta' Novembru 2006
   li tadatta d-Deċiżjoni 96/409/PESK dwar l-istabbiliment ta' dokument ta' l-ivvjaġġar ta' emerġenza, sabiex jittieħed kont ta' l-adeżjoni tal-Bulgarija u r-Rumanija għall-Unjoni Ewropea
   (2006/881/PESK)
   IR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA, IMLAQQGĦIN FIL-KUNSILL,
   Billi:
   Huwa meħtieġ li jsiru ċerti adattamenti għad-Deċiżjoni 96/409/PESK (1), sabiex jittieħed kont ta' l-adeżjoni tal-Bulgarija u r-Rumanija għall-Unjoni Ewropea,
   IDDEĊIDEW KIF ĠEJ:
   Artikolu 1
   Id-Deċiżjoni 96/409/PESK għandha tiġi emendata kif ġej:

               (a)

               dan li ġej għandu jiżdied ma' l-Anness I wara “PRÍLOHA I”:
               “– ПРИЛОЖЕНИЕ 1 — ANEXA I”;

               (b)

               dan li ġej għandu jiżdied ma' l-Anness I wara “EURÓPSKA ÚNIA”:
               “, ЕВРОПЕЙСКИ СЪЮЗ, UNIUNEA EUROPEANĂ”;

               (ċ)

               dan li ġej għandu jiżdied ma' l-Anness I wara “CESTOVNÝ PREUKAZ”:
               “, ВРЕМЕНЕН ПАСПОРТ ЗА ЗАВРЪЩАНЕ В РЕПУБЛИКА БЪЛГАРИЯ, DOCUMENT DE CĂLĂTORIE PROVIZORIU”;

               (d)

               dan li ġej għandu jiżdied ma' l-Anness I wara “ÚDAJE”:
               “ЗАДЪЛЖИТЕЛНИ ДАННИ/GLOSAR”;

               (e)

               dan li ġej għandu jiżdied ma' l-Anness I wara “(13) Pečiatka vydávajúceho”:
               “(1) Фамилия (2) Име (3) Дата на раждане (4) Място на раждане (5) Ръст (6) Гражданство (7) Подпис на титуляра (8) За пътуване до — през (9) Валиден до (10) Дата на издаване (11) Регистрационен номер (12) Подпис на служителя (13) Печат на компетентния орган по издаването
               (1) Numele (2) Prenumele (3) Data nașterii (4) Locul nașterii (5) Talia (6) Cetățenia (7) Semnătura titularului (8) Pentru o călătorie către — via (9) Data expirării (10) Data eliberării (11) Număr de înregistrare (12) Semnătura funcționarului competent (13) Ștampila autorității emitente”;

               (f)

               Fl-Anness III, il-paragrafu 3, il-lista li tidher wara l-kliem “kif ġej” hija sostitwita b'dan li ġej:

                           “Belġju

                           =

                           B

                           —

                           [OOOOO]

                           Bulgarija

                           =

                           BG

                           —

                           [OOOOO]

                           Repubblika Ċeka

                           =

                           CZ

                           —

                           [OOOOO]

                           Danimarka

                           =

                           DK

                           —

                           [OOOOO]

                           Ġermanja

                           =

                           D

                           —

                           [OOOOO]

                           Estonja

                           =

                           EE

                           —

                           [OOOOO]

                           Greċja

                           =

                           GR

                           —

                           [OOOOO]

                           Spanja

                           =

                           E

                           —

                           [OOOOO]

                           Franza

                           =

                           F

                           —

                           [OOOOO]

                           Irlanda

                           =

                           IRL

                           —

                           [OOOOO]

                           Italja

                           =

                           I

                           —

                           [OOOOO]

                           Ċipru

                           =

                           CY

                           —

                           [OOOOO]

                           Latvija

                           =

                           LV

                           —

                           [OOOOO]

                           Litwanja

                           =

                           LT

                           —

                           [OOOOO]

                           Lussemburgu

                           =

                           L

                           —

                           [OOOOO]

                           Ungerija

                           =

                           HU

                           —

                           [OOOOO]

                           Malta

                           =

                           MT

                           —

                           [OOOOO]

                           Olanda

                           =

                           NL

                           —

                           [OOOOO]

                           Austrija

                           =

                           A

                           —

                           [OOOOO]

                           Polonja

                           =

                           PL

                           —

                           [OOOOO]

                           Portugall

                           =

                           P

                           —

                           [OOOOO]

                           Rumanija

                           =

                           RO

                           —

                           [OOOOO]

                           Slovenja

                           =

                           SI

                           —

                           [OOOOO]

                           Slovakkja

                           =

                           SK

                           —

                           [OOOOO]

                           Finlandja

                           =

                           FIN

                           —

                           [OOOOO]

                           Svezja

                           =

                           S

                           —

                           [OOOOO]

                           Renju Unit

                           =

                           UK

                           —

                           [OOOOO]”.

         Artikolu 2
   Din id-Deċiżjoni għandha tidħol fis-seħħ bla ħsara għal u fid-data tad-dħul fis-seħħ tat-Trattat dwar l- Adeżjoni tar-Repubblika tal-Bulgarija u tar-Rumanija għall-Unjoni Ewropea.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali ta’ l-Unjoni Ewropea.

      Magħmul fi Brussell, 30 ta’ Novembru 2006.

            Għall-Kunsill

            Il-President

         L. HYSSÄLÄ

      (1)  ĠU L 168, 6.7.1996, p. 4. Deċiżjoni kif emendata bl-Att ta’ Adeżjoni ta’ l-2003 (ĠU L 236, 23.9.2003, p. 33).